《题所藏赵清献公梅花图》
宋代·蔡士裕

鹅溪白茧光昭回，上实罗浮山南绝壁之寒梅。
霜台铁面太孤峭，槎牙诘曲可望不可摧。
我疑华光道人云水绝，为花缚神惟有月。
胸中若无一片冰雪心。焉能写此万古冰雪骨。

作者简介：蔡士裕，字子后，号古梅。度宗咸淳间丹阳学正蔡必荐长子（清光绪《丹阳县志》卷一八）。事见《曲阿诗综》卷八。今录诗七首。